Id-Deċiżjoni tal-Kummissjoni
tat-23 ta’ Diċembru 2003
li tniżżel kondizzjonijiet speċjali li jirregolaw l-importazzjonijiet ta’ prodotti mis-sajd mill-Kenya, u li tħassar id-Deċiżjoni 2000/759/KE
(notifikata taħt dokument numru K(2003) 5027)
(Test b’relevanza għaż-ŻEE)
(2004/39/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tistabilixxi kondizzjonijiet tas-saħħa għall-produzzjoni u t-tqegħid fis-suq ta’ prodotti tas-sajd [1], u b’mod partikolari l-Artikolu 11 tagħha,
Billi:
(1) Twttqet spezzjoni fil-Kenya għan-nom tal-Kummissjoni biex jiġu verifikati l-kondizzjonijiet li taħthom prodotti mis-sajd huma prodotti, maħżuna u mibgħuta lejn il-Komunità.
(2) Il-ħtiġiet tal-leġislazzjoni tal-Kenya dwar l-ispezzjonijiet tas-saħħa u l-immonitorjar ta’ prodotti mis-sajd jistgħu jitqiesu ekwivalenti għal dawk stabbiliti fid-Direttiva 91/493/KEE.
(3) B’mod partikolari, d-Dipartiment tas-Sajd (FD), huwa kapaċi li effettivament jivverifika l-implimentazzjoni tal-leġislazzjoni fis-seħħ.
(4) L-FD ipprovda assigurazzjonijiet uffiċjali fir-rigward tal-konformità ma’ l-istandards għall-kontrolli tas-saħħa u l-immonitorjar ta’ prodotti mis-sajd kif stipulati fil-Kapitolu V ta’ l-Anness li jinsab mad-Direttiva 91/493/KEE u fir-rigward tat-tħaris tal-ħtiġiet iġjeniċi ekwivalenti għal dawk stabbiliti f’dik id-Direttiva.
(5) Huwa xieraq li jiġu stabbiliti dispożizzjonijiet dettaljati li jikkonċernaw il-prodotti mis-sajd importati fil-Komunità mill-Kenya, skond id-Direttiva 91/493/KEE.
(6) Huwa wkoll meħtieġ li titħejja lista ta’ stbbilimenti approvati, bastimenti fabbrika, jew imħażen tal-friża, u lista tal-bastimenti friża mgħamra skond il-ħtiġiet tad-Direttiva tal-Kunsill 92/48/KEE tas-16 ta’ Ġunju 1992 li tippreskrivi r-regoli minimi ta’iġjene applikabbli għall-prodotti mis-sajd maqbuda abbord ċerti bastimenti skond l-Artikolu 3(1)(a)(i) tad-Direttiva 91/493/KEE [2]. Dawn il-listi għandhom jitħejjew fuq il-bażi ta’ komunikazzjoni mill-FD lill-Kummissjoni.
(7) Id-Deċiżjoni tal-Kummissjoni 2000/759/KE ta’ l-1 ta’ Diċembru 2000 li tħassar id-Deċiżjoni 1999/253/EC dwar miżuri protettivi fir-rigward ta’ ċerti prodotti mis-sajd li joriġinaw mill-Kenya u t-Tanzania u li temenda ċ-ċertifikazzjoni tas-saħħa għall-prodotti mis-sajd li joriġinaw mill- [3], tipprovdi għaż-żieda li tissemma’ xi ħaġa speċifika fiċ-ċertifikat tas-saħħa li jakkumpanja l-prodotti mis-sajd importati mill-Kenya. Minħabba li din id-Deċiżjoni tipprovdi għal mudell ġdid taċ-ċertifikat tas-saħħa, huwa xieraq li titħassar id-Deċiżjoni 2000/759/KE.
(8) Huwa xieraq li din id-Deċiżjoni tiġi applikata 45 jum wara l-pubblikazzjoni tagħha biex tipprovdi għall-perjodu transitorji meħtieġ.
(9) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
Id-Dipartiment tas-Sajd (FD), għandu jkun l-awtorità kompetenti fil-Kenya identifikata għall-finijiet tal-verifikazzjoni u ċ-ċertifikazzjoni tal-konformità tal-prodotti mis-sajdmal-ħtiġiet tad-Direttiva 91/493/KEE.
Artikolu 2
Il-prodotti mis-sajd importati fil-Komunità mill-Kenya għandhom iħarsu l-ħtiġiet preskritti fl-Artikoli 3, 4 u 5.
Artikolu 3
1. Kull kunsinna għandha tkun akkumpanjata minn ċertifikat oriġinali numerat tas-saħħa skond il-mudell muri fl-Anness I u magħmul minn paġna waħda, debitament mimlija iffirmata u datata.
2. Iċ-ċertifikat tas-saħħa għandu jitħejja f’ta’ l-anqas waħda mill-lingwi uffiċjali ta’ l-Istat Membru fejn jitwettqu l-verifiki.
3. Iċ-ċertifikat tas-saħħa għandu jġorr l-isem, il-kariga u l-firma tar-rappresentant ta’l-FD, u t-timbru uffiċjali ta’ dan imsemmi l-aħħar f’kulur differenti minn dak ta’ l-endorsjar.
Artikolu 4
Il-prodotti mis-sajd għandhom ikunu ġejjin minn stabbilimenti approvati, bastimenti fabbrika, jew imħażen tal-friża, jew mill-bastimenti tal-friża elenkati fl-Anness II.
Artikolu 5
Il-pakketti kollha għandhom iġorru l-kelma "KENYA" u n-numru ta’ l-approvazzjoni/reġistrazzjoni ta’ l-istabbiliment, bastiment fabbrika, maħżen tal-friża jew bastiment friża ta’ l-oriġini f’ittri li ma jitħassrux, fil-fil-każ ta’prodotti mis-sajd ifftiżati fi kwantità u maħsuba għall-manifattura ta’ ikel ippriservat.
Artikolu 6
Id-Deċiżjoni 2000/759/KE hija mħassra.
Artikolu 7
Din id-Deċiżjoni għandha tgħodd mit-28 ta’ Frar 2004.
Artikolu 8
Din id-Deċiżjoni hija ndirizzata lill-Istati Membri.
Magħmul fi Brussel, fit-23 ta’ Diċembru 2003.